Laimes hormoni

No zinātniskā viedokļa cilvēka labsajūta ir izskaidrojama kā smadzeņu darbības rezultāts, kuru palīdz izjust pareiza un līdzsvarota hormonu darbība. Zinātniski pierādīta ir vairāku hormonu ietekme uz cilvēka labsajūtu, tāpēc daži no tiem ieguvuši laimes hormonu statusu. Serotonīns ir visbiežāk pieminētais, taču labsajūtu ietekmē arī tādi hormoni kā dopamīns, adrenalīns, melatonīns, oksitocīns un endorfīni. Hormoni kopumā būtiski ietekmē dažādus veselībai un attīstībai nozīmīgus procesus, piemēram, augšanu, vielmaiņu, vairošanos un emocijas.

 Hormonu veidošanās 
Hormoni cilvēkam veidojas dažādos sekrēcijas dziedzeros, centrālajā nervu sistēmā - gan epifīzē un hipotalāmā (smadzenēs), gan perifērās nervu sistēmas ganglijos, piemēram, virsnieru serdē. Daudzi no šiem ķīmiskajiem savienojumiem darbojas arī kā neiromediatori, kuru funkcijas ir pārsūtīt impulsus starp nervu šūnām. Attiecīgi tā dēvētie laimes hormoni rūpējas par to, lai cilvēks sasniegtu laimes izjūtu.

 Fizisko aktivitāšu ietekme uz hormonu darbību 
Viens no visvienkāršākajiem risinājumiem, kas palīdz stimulēt, regulēt un līdzsvarot laimes hormonu darbību, ir fiziskas aktivitātes. Tās veicot, tiek stimulēti hormonu darbības procesi smadzenēs un visā organismā, tādējādi cilvēks jūtas laimīgs un gandarīts, tiek izdalīts adrenalīns, kas veicina pašapziņas celšanos, endorfīni un enkefalīns - dabiskie opiāti, kuri ne tikai palīdz tikt galā ar ikdienas stresu, bet arī mazina baiļu un sāpju sajūtu. Sportošana normalizē arī stresa hormona kortizola daudzumu organismā, kas paaugstina asinsspiedienu, ietekmē glikozes līmeni asinīs un vājina imunitāti.

 Ēšanas ietekme uz hormonu darbību 
Laimes hormonus un to darbību stimulējošas vielas var iegūt arī ar uzturu. Piemēram, melatonīns ir sastopams banānos, ķiršos, kukurūzā, tomātos, rīsos, ingverā un citos pārtikas produktos. Ir veikti arī dažādi pētījumi Vorikas Universitātē Lielbritānijā, kuros noskaidrots, ka vislaimīgākie ir cilvēki, kas dienā apēd vismaz septiņas dažādas augļu un dārzeņu porcijas (vienā porcijā 80 gramu).

Laimes hormoniem ar uzturu ir cieša saistība. Piemēram, serotonīns nodrošina pareizu apetītes regulāciju, jo rada sāta sajūtu, savukārt garšīgs un īpaši patīkams ēdiens var izraisīt gandarījuma sajūtu, kas rodas dopamīna iedarbībā.

 Laimes hormonu ietekme uz cilvēka organismu 
+Laimes hormonsKur rodas?Ko ietekmē?Kā veicināt?DopamīnsTo sintezē nervu šūnas
vairākos smadzeņu apgabalosIzjūtas - gandarījums, bauda, motivācija. Tā iedarbībā cilvēks

veido asociācijas, dopamīns uzlabo ilgtermiņa atmiņuJaunu mērķu izvirzīšana un virzība uz tiemSerotonīnsCentrālajā nervu sistēmā un trombocīdosRegulē cilvēka garastāvokli, ietekmē miegu, apetīti,

termoregulācijuCilvēkam ikdienā nepieciešama pozitīva pieredze,

atrašanās dabiskā dienas gaismā, fiziskas

aktivitātes, vitamīniem un ogļhidrātiem bagāts uztursOksitocīnsVeidojas hipotalāmā, kas ir iekšējās sekrēcijas
dziedzeris smadzenēsTā ietekme ir vērojama dzemdību un mātes piena
laikā. Tas palīdz samazināt asinsspiedienu un

citas stresam raksturīgas reakcijas. Oksitocīns

veicina attiecību veidošanos un savstarpējo uzticēšanos, kā arī spēj nomākt smadzeņu daļas, kas atbild par baiļu veidošanosPatīkami pieskārieni, acu kontakts, masāža, sportiskas aktivitātes veicina hormona izdalīšanosMelatonīnsVeidojas epifīzē, kas ir viens no iekšējās sekrēcijas dziedzeriem smadzenēsTas regulē organisma aktivitātes ritmu atbilstoši tumsas un gaismas
ciklam. Melatonīns darbojas kā antioksidants un veicina

imūnsistēmas darbību.Pietiekami ilgs miegs diennakts tumšajā laikā

 Ārējās saites 
Fiziskās aktivitātes un hormonu darbība
Fakti par hormoniem
 https://web.archive.org/web/20171223110636/http://www.rigabrain.com/blog/2013/08/14/5-hormoni-kas-padara-laimigaku/
 https://web.archive.org/web/20170426180121/http://apollo.tvnet.lv/zinas/dieta-pret-depresiju/378517
 https://web.archive.org/web/20170124205831/http://www.la.lv/endokrinie-dziedzeri/
 Žurnāls "Ilustrētā Zinātnē", Rudens 2013(18), Laimes ķīmija tuvplānā, 18.lpp.
 Sāra Gotfrīda "Hormonu dziedniecība"

Kategorija:Hormoni
Kategorija:Laimes hormoni